
[bookmark: _Hlk479771688]Par grozījumu Ogres novada pašvaldības domes 2022. gada 26. maija lēmumā 
“Par Ogres novada sadarbības teritorijas civilās aizsardzības komisijas izveidošanu, tās sastāva un nolikuma apstiprināšanu”

Saskaņā ar Ministru kabineta 2017. gada 26. septembra noteikumu Nr. 582 “Noteikumi par pašvaldību sadarbības teritorijas civilās aizsardzības komisijām” (turpmāk – MK noteikumi Nr. 582) pielikuma 25. punktu Ogres novada pašvaldības (turpmāk – Pašvaldība) dome 2022. gada 26. maijā pieņēma lēmumu “Par Ogres novada sadarbības teritorijas civilās aizsardzības komisijas izveidošanu, tās sastāva un nolikuma apstiprināšanu” (protokols Nr. 11; 14.), izveidojot Ogres novada sadarbības teritorijas civilās aizsardzības komisiju (turpmāk – komisija).
            MK noteikumu Nr. 582 7.15. apakšpunkts noteic, ka, ņemot vērā iespējamos apdraudējumus pašvaldības (pašvaldību) teritorijā, komisijas sastāvā var iekļaut pārstāvjus no citām institūcijām vai komersantiem, ja tas veicina komisijas darbības efektivitāti.
Pašvaldībā 2026. gada 3. septembrī saņemta AS “Latvenergo” vēstule (reģistrēta ar Nr. 2-4.1/4541), kurā sniegta informācija par nepieciešamību veikt izmaiņas Ogres novada sadarbības teritorijas civilās aizsardzības komisijas sastāvā, aizstājot līdzšinējo komisijas locekli ar citu AS “Latvenergo” pārstāvi.
Pamatojoties uz Civilās aizsardzības un katastrofas pārvaldīšanas likuma 11. panta pirmās daļas 2. punktu, Pašvaldību likuma 4. panta pirmās daļas 18. punktu, Ogres novada pašvaldības 2022. gada 26. maija iekšējo noteikumu Nr. 63/2022 “Ogres novada sadarbības teritorijas civilās aizsardzības komisijas nolikums” 8. punktu,

balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Jānis Siliņš, Kārlis Ansons, Kārlis Avotiņš, Matīss Mežaks, Pāvels Kotāns, Raivis Rubīns, Raivis Ūzuls, Rūdolfs Kudļa, Santa Ločmele, Sarmīte Ozoliņa, Uldis Skudra), "Pret" – nav, "Atturas" – nav, "Nepiedalās" – nav, 
Ogres novada pašvaldības dome NOLEMJ:

1. Izdarīt Ogres novada pašvaldības domes 2022. gada 26. maija lēmumā “Par Ogres novada sadarbības teritorijas civilās aizsardzības komisijas izveidošanu, tās sastāva un nolikuma apstiprināšanu” (protokols Nr. 11; 14.) (turpmāk – Lēmums) šādu grozījumu:
Izteikt 2.4.14. apakšpunktu šādā redakcijā:
“2.4.14. Irina Romanova (AS “Latvenergo Daugavas HES-i” pārstāvis).”.
2. Uzdot Ogres novada pašvaldības Centrālās administrācijas Kancelejas nodaļai nodrošināt Lēmuma aktuālo redakciju.
3. Kontroli par lēmuma izpildi uzdot Ogres novada pašvaldības izpilddirektoram.

